REGOLAMENT TAL-KUMMISSJONI (KE) Nru 1860/2006
tal-15 ta' Diċembru 2006
li jemenda r-Regolament (KEE) Nru 1859/82 rigward l-għażla ta’ oqsma li jippreżentaw il-kontijiet sabiex jiġi determinat id-dħul tal-oqsma agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi netwerk għall-ġbir ta’ informazzjoni ta’ kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ekonomika Ewropea (1), u b'mod partikolari l-Artikolu 4(4) u 6(2) tiegħu,
Billi:
(1)
L-Anness I tar-Regolament (KEE) Nru 1859/82 (2) jistipula l-għadd ta' ditti tal-kontabilità għal kull diviżjoni.
(2)
In-numru ta’ oqsma li jippreżentaw il-kontijiet għal kull diviżjoni tal-Iżvezja għandu jiġi aġġustat sabiex il-kampjun ikun jista’ jirrapreżenta aħjar it-tipi kollha tal-irżiezet li jeżistu fil-qasam tal-ossevazzjoni.
(3)
Ir-Regolament (KEE) Nru 1859/82 għandu għaldaqstant jiġi emendat hekk.
(4)
Il-miżuri previsti f'dan ir-Regolament huma skont l-opinjoni tal-Kumitat Komunitarju dwar in-Netwerk tad-Dejta dwar il-Kontabilità tal-Irziezet,
ADOTTAT DAN IR-REGOLAMENT:
Artikolu 1
L-Anness I tar-Regolament (KEE) Nru 1859/82 huwa emendat skont l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum mill-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu japplika mis-sena tal-kontabilità 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 15 ta' Diċembru 2006.